**SÚŤAŽNÉ PODMIENKY**

**„Lišiacka omaľovánka“**

1. **Vyhlasovateľ súťaže**

Vyhlasovateľom súťaže je Prvá stavebná sporiteľňa, a. s., Bajkalská 30, 829 48 Bratislava, IČO: 31 335 004, zapísaná v Obchodnom registri Okresného súdu Bratislava I, vložka č. 479/B Oddiel: Sa (ďalej len „organizátor súťaže“ alebo „PSS“).

1. **Predmet súťaže**

Predmetom súťaže je zverejnenie kresby pod súťažným príspevkom na facebookovom profile PSS (ďalej len FB PSS), ktorý bude zverejnený dňa **8. 4. 2020**.

1. **Termín a miesto konania súťaže**

Súťaž bude prebiehať v termíne **od 8. 4. do 14. 4. 2020** na FB PSS.

1. **Podmienky, pravidlá a priebeh súťaže**

Organizátor súťaže zverejní **dňa 8. 4. 2020** na svojom FB profile súťažný príspevok v znení:

*VYMAĽUJTE SI KOMIKS*

*Neviete ako doma zabaviť vaše deti alebo aj seba?*

*Stiahnite si náš komiks, ktorý sme pre vás pripravili ako omaľovánku*

*bit.ly/sutazna-omalovanka*

*Pošlite nám hotové výtvory do komentára a ste v hre o plyšového lišiaka.*

Organizátor súťaže si vyhradzuje právo vylúčiť zo súťaže súťažiacich, ktorí:

a) využívajú nepovolené pomôcky, – napr.: hackerské nástroje a pod.;

b) rôznym spôsobom poškodzujú ďalších súťažiacich alebo tretie osoby, napr. aj použitím vírusov a iných škodlivých kódov;

c) porušujú všeobecne záväzné právne predpisy a podmienky súťaže;

d) znevažujú, zosmiešňujú alebo akýmkoľvek spôsobom poškodzujú záujmy PSS, jej dobré meno a propagujú služby iných osôb.

1. **Žrebovanie, výhra a jej odovzdanie**

Žrebovanie výhercov sa uskutoční dňa **15. 4. 2020** za účasti zástupcov PSS.

Zo všetkých súťažiacich, ktorí sa zapoja do súťaže a splnia podmienky súťaže budú vyžrebovaný **3 výhercovia, ktorí získajú od PSS plyšového lišiaka.**

Súťažiaci budú o výsledku súťaže a mene profilu výhercu informovaní **dňa 15. 4. 2020**, a to v komentári pod súťažným príspevkom na FB PSS.

Výherca bude zároveň vyzvaný, aby organizátora súťaže kontaktoval prostredníctvom súkromnej FB správy,  a zaslal mu potrebné údaje (meno, priezvisko, adresu a tel. kontakt) a to najneskôr **do 30. 4. 2020.** V prípade, ak výherca v stanovenej lehote nekontaktuje organizátora súťaže a nezašle mu potrebné údaje alebo výhru v súťaži odmietne, stráca nárok na výhru.

O presnom spôsobe doručenia výhry bude výherca informovaný organizátorom súťaže prostredníctvom súkromnej FB správy / resp. telefonicky.

1. **Zdanenie výhry**

Nepeňažná výhra v hodnote nepresahujúcej 350 € je v zmysle platného zákona o dani z príjmov č. 595/2003 Z.z. v znení neskorších predpisov oslobodená od dane z príjmu.

1. **Ochrana osobných údajov**

Zapojením sa do súťaže udeľuje účastník súťaže organizátorovi súťaže, ako prevádzkovateľovi FB PSS, súhlas so spracúvaním svojich osobných údajov v rozsahu údajov vyplývajúcich z FB profilu súťažiaceho.

Zapojením sa do súťaže účastník súčasne potvrdzuje, že bol informovaný o nasledovných skutočnostiach, týkajúcich sa spracúvania jeho osobných údajov:

Identifikácia prevádzkovateľa: organizátor súťaže tak, ako je tento pojem zadefinovaný v čl. I. súťažných podmienok.

Kontakt na zodpovednú osobu: osobneudaje@pss.sk.

Účel spracúvania: zaradenie účastníka do súťaže a jej vyhodnotenie. V prípade výhercov je účelom spracúvania aj poukázanie výhry.

Právny základ spracúvania: súhlas dotknutej osoby. V prípade výhercov je právnym základom spracúvania oprávnený záujem organizátora súťaže.

Príjemcovia osobných údajov: Organizátor súťaže neposkytuje osobné údaje účastníkov ďalším príjemcom, vzhľadom na skutočnosť, že súťaž prebieha na sociálnej sieti facebook, údaje sú účastníkom poskytované aj spoločnosti Facebook Ireland Ltd.

Doba uchovávania osobných údajov: po dobu zverejnenia príspevku na FB PSS. V prípade výhercov sú dodatočné údaje potrebné na poukázanie výhry organizátorom súťaže po dobu jedného mesiaca od vyhodnotenia súťaže.

Práva dotknutej osoby: právo požadovať prístup k osobným údajom týkajúcim sa dotknutej osoby, právo na opravu osobných údajov, právo na vymazanie a/alebo obmedzenie spracúvania osobných údajov, právo vzniesť námietku proti profilovaniu, právo na prenositeľnosť osobných údajov, právo podať sťažnosť na spracúvanie osobných údajov orgánu dozoru - Úradu na ochranu osobných údajov Slovenskej republiky, právo na to, aby sa na ňu nevzťahovalo rozhodnutie, ktoré je založené výlučne na profilovaní a ktoré má právne účinky, ktoré sa jej týkajú alebo ju podobne významne ovplyvňujú.

Pri spracúvaní osobných údajov na základe poskytnutého súhlasu má dotknutá osoba právo tento súhlas kedykoľvek odvolať, a to zaslaním na kontaktnú e-mailovú adresu zodpovednej osoby, uvedenú vyššie. Odvolaním súhlasu pred vyhodnotením súťaže zaniká účasť účastníka v súťaži.

**Pri spracúvaní osobných údajov na základe oprávneného záujmu organizátora súťaže má dotknutá osoba právo namietať voči takémuto spracúvaniu.**

Pre vylúčenie akýchkoľvek pochybností platí, že uvedené práva je dotknutá osoba oprávnená uplatniť v prípade ak uplatnenie takéhoto práva umožňuje platný všeobecne záväzný právny predpis o ochrane osobných údajov a vykonanie konkrétneho práva je u PSS technicky možné.

Prenos do tretej krajiny alebo medzinárodnej organizácie: Organizátor súťaže nezamýšľa preniesť osobné údaje do tretej krajiny alebo medzinárodnej organizácie, avšak vzhľadom na skutočnosť, že zapojením sa do súťaže sa údaje poskytujú aj spoločnosti Facebook Ireland Ltd., môžu byť údaje touto spoločnosťou prenesené do Spojených štátov amerických. Ďalšie informácie o spracúvaní osobných údajov sú zverejnené na webovom sídle PSS.

1. **Osobitné ustanovenia**

Zo súťaže sú vylúčení zamestnanci PSS a obchodní zástupcovia PSS. Na výhru nie je právny nárok. Zapojením sa do súťaže vyjadrujú účastníci svoj súhlas riadiť sa vyššie uvedenými ustanoveniami. Organizátor súťaže si vyhradzuje právo súťaž kedykoľvek obmedziť, odložiť, zmeniť alebo zrušiť. Každá zmena je účinná jej zverejnením.